དེས་ན་གོང་དུ་འཇུ་བ་ཆོས་དར་རམ་རམ་ཆོས་དཔལ་དར་དཔྱང་གིས་མཛད་པའི་ཆག་ལོ་ཙཱ་བ་ཆོས་རྗེ་དཔལ་གྱི་རྣམ་ཐར་རམ་ཆག་ལོའི་ལམ་ཡིག་དང་མཁས་དབང་དགེ་འདུན་ཆོས་འཕེལ་གྱི་གསུང་རྩོམ་དུ་དྲངས་པའི་ཆག་ལོའི་ལམ་ཡིག་གཉིས་བསྡུར་བ་ཅུང་ཟད་ཙམ་བགྱིས་ལ།དེ་ཡང་མཁས་དབང་དགེ་ཆོས་ཀྱིས་གསུངས་པའི་ཆག་ལོའི་ལམ་ཡིག་དེ་གཞན་ཞིག་ཡིན་ན་མ་གཏོགས།ད་ལྟ་རང་ཅག་གི་མཐོང་ལམ་དུ་ཡོད་པའི་ཆག་ལོའི་ལམ་ཡིག་གཉིས་ཡེ་མི་འདྲའོ།གཞན་དུ་རྗེ་ཚེ་ཏན་ཞབས་དྲུང་མཆོག་གིས་ཆག་ལོའི་རྣམ་ཐར་ལས་ལུང་དྲངས་པ་དག་ཀྱང་ད་ལྟ་རང་ཅག་གིས་མཐོང་དུ་ཡོད་པ་འདི་དང་གཅིག་པ་རང་དུ་འདུག་པས་གཞན་ཞིག་མིན་པར་ཡང་བསམ་སྟེ།ཞིབ་ཏུ་རྗེས་ནས་གླེང་བར་བྱའོ།